PROJEKTS
Pielikums Nr.2 
Olaines novada pašvaldības domes 2026. gada 29.jūlija sēdes lēmumam (6.prot.,___.p.)

LĪGUMS Nr. _____
Par detālplānojuma nekustamajos īpašumos Rubeņu purvs, Medaines masīvs, Rubeņu purvs (Olaines novadā) izstrādi un finansēšanu

Olainē,										2026.gada __._________

Olaines novada pašvaldība (nodokļu maksātāja reģistrācijas Nr.LV90000024332), izpilddirektora Ģirta Batraga personā, kurš rīkojas uz Olaines novada pašvaldības nolikuma un Olaines novada pašvaldības domes 2026.gada __.jūnija sēdes lēmuma (__prot., ___.p.) pamata (turpmāk - PAŠVALDĪBA), no vienas puses
un
nekustamo īpašumu Rubeņu purvs (kadastra Nr.8070 013 0071), Medaines masīvs (kadastra Nr.8080 011 0433) un Rubeņu purvs (kadastra Nr.8080 015 0036) pilnvarotais pārstāvis SIA “Enery Latvia” (reģ.Nr.40203489770, juridiskā adrese Skanstes iela 50, Rīga, LV-1013) (turpmāk – DETĀLPLĀNOJUMA IEROSINĀTĀJS), no otras puses, abi kopā – “PUSES”, bet katrs atsevišķi “PUSE”, noslēdz šāda satura LĪGUMU, saistošu ne tikai PUSĒM, LĪGUMA slēdzējiem, bet arī viņu tiesību pārņēmējiem:

1. LĪGUMA PRIEKŠMETS
Saskaņā ar Olaines novada pašvaldības domes 2026.gada 17.jūnija sēdes lēmumu “Par detālplānojuma izstrādes uzsākšanu nekustamajos īpašumos Rubeņu purvs, Medaines masīvs, Rubeņu purvs (Olaines novadā)” (6.prot., __.p.) (turpmāk – LĒMUMS), DETĀLPLĀNOJUMA IEROSINĀTĀJS apņemas par saviem līdzekļiem, ievērojot Teritorijas attīstības plānošanas likumu, Ietekmes uz vidi novērtējuma ziņojumu “Vēja parka “Dalbe” un tā saistītās infrastruktūras izbūve Jelgavas un Olaines novados” gala ziņojumu, Ministru kabineta 2013.gada 30.aprīļa noteikumus Nr.240 “Vispārīgie teritorijas plānošanas, izmantošanas un apbūves noteikumi”  Ministru kabineta 2014.gada 14.oktobra noteikumus Nr.628 “Noteikumi par pašvaldību teritorijas attīstības plānošanas dokumentiem”, Olaines novada pašvaldības domes 2025.gada 28.maija saistošos noteikumus Nr.SN7/2025 “Grozījumi Olaines novada domes 2022.gada 27.aprīļa saistošajos noteikumos Nr.SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa””, citus ar detālplānojuma izstrādi saistošus normatīvos aktus, Olaines novada pašvaldības domes lēmumus un Darba uzdevumu, Līgumā noteiktā kārtībā veikt detālplānojuma izstrādi nekustamā īpašuma Rubeņu purvs (kadastra Nr.8070 013 0071) zemes vienībā ar kadastra apzīmējumu 8070 015 0034, nekustamā īpašuma Medaines masīvs (kadastra Nr.8080 011 0433) zemes vienībā ar kadastra apzīmējumu 8080 011 0442 un nekustamā īpašuma Rubeņu purvs (kadastra Nr.8080 015 0036) zemes vienībā ar kadastra apzīmējumu 8080 015 0520.

2. DETĀLPLĀNOJUMA IZSTRĀDĀTĀJS
2.1.Detālplānojuma izstrādi veiks SIA “Metrum”, reģ.Nr. 40003388748, juridiskā adrese Ģertrūdes iela 47-3, Rīga, LV-1011 saskaņā ar līgumu par Detālplānojuma izstrādi.
2.2. Kontaktpersona par detālplānojuma izstrādes jautājumiem Tālis Skuja (tālr. +371 29792097, e-pasts talis.skuja@metrum.lv).

3. DETĀLPLĀNOJUMA FINANSĒŠANAS KĀRTĪBA
3.1. Detālplānojuma izstrādes izmaksas pilnā apmērā sedz DETĀLPLĀNOJUMA IEROSINĀTĀJS.

4. PUŠU TIESĪBAS UN PIENĀKUMI
4.1. DETĀLPLĀNOJUMA IEROSINĀTĀJA TIESĪBAS:
	4.1.1. Izvēlēties detālplānojuma izstrādātāju.
4.1.2. Saņemt lēmumu par detālplānojuma izstrādes uzsākšanu un darba uzdevumu detālplānojuma izstrādei.
4.1.3. Saņemt no PAŠVALDĪBAS nepieciešamo informāciju par spēkā esošo Olaines novada pašvaldības teritorijas plānojumu.
4.2. DETĀLPLĀNOJUMA IEROSINĀTĀJA PIENĀKUMI:
4.2.1. Noslēgt līgumu ar detālplānojuma izstrādātāju.
4.2.2. Nodrošināt citas darbības, kas nepieciešamas detālplānojuma kvalitatīvai izpildei (tai skaitā, komunikācijas nodrošināšana ar ieinteresētajām personām, sanāksmju iniciēšana problēmjautājumu risināšanai u.c.).
4.2.3. Izstrādāt, saskaņot ar PAŠVALDĪBU administratīvā līguma projektu, par detālplānojuma īstenošanu.
4.3. PAŠVALDĪBA apņemas:
4.3.1. Sniegt DETĀLPLĀNOJUMA IEROSINĀTĀJAM un/vai tās pārstāvim visu šī LĪGUMA izpildei nepieciešamo informāciju un atbalstu.
4.3.2. Pieņemt lēmumus par detālplānojumu un tā gaitu.
4.3.3. Normatīvajos aktos noteiktā kārtībā nodrošināt iedzīvotājiem un institūcijām, kas sniegušas atzinumus par izstrādāto detālplānojuma redakciju, iespēju iepazīties ar šī detālplānojuma galīgo redakciju.
4.3.4. Nodrošināt detālplānojuma dokumentācijas pieejamību sabiedrībai publiskās apspriešanas laikā.
4.3.5. Nodot DETĀLPLĀNOJUMA IEROSINĀTĀJAM un/vai tā pārstāvim detālplānojuma projekta publiskās apspriešanas gaitā Olaines novada pašvaldībā saņemtos priekšlikumus un iebildumus.

5. NEPĀRVARAMA VARA
5.1. Puses tiek atbrīvotas no atbildības par daļēju vai pilnīgu LĪGUMA saistību neizpildi, ja neizpilde notikusi pēc LĪGUMA noslēgšanas nepārvarama spēka vai ārkārtēju apstākļu ietekmes rezultātā, kurus attiecīgā PUSE nevarēja ne paredzēt, ne novērst, ne ietekmēt. Šādi apstākļi ir stihiskas nelaimes, dabas katastrofas, kara darbība, blokāde, izmaiņas normatīvo aktu regulējumā par detālplānojuma izstrādi. Par augstākminēto apstākļu iestāšanos Puse, kura atsaucas uz iepriekšminētajiem apstākļiem, rakstiski brīdina otru Pusi desmit dienu laikā no attiecīgo apstākļu iestāšanās brīža.

6. LĪGUMA DARBĪBAS TERMIŅŠ UN IZBEIGŠANAS KĀRTĪBA
6.1. LĪGUMS stājas spēkā ar tā parakstīšanas brīdi un ir spēkā līdz PUŠU saistību pilnīgai izpildei.
6.2. Detālplānojuma izstrādes ietvaros noteikti sekojoši detālplānojuma projekta izstrādes termiņi:
6.2.1. Paziņojumi un publiskās apspriedes pasākumi organizējami, un detālplānojuma projekts iesniedzams atbilstoši LĪGUMĀ noteiktajam, vai atbilstoši 2014.gada 14.oktobra Ministru kabineta noteikumu Nr.628 "Noteikumi par pašvaldību teritorijas attīstības plānošanas dokumentiem" vispārīgajam regulējumam, ja konkrētajai rīcībai netiek noteikts cits termiņš LĪGUMĀ;
6.2.2. Detālplānojuma LĪGUMA  izpildes termiņš ir 2 (divi) gadi no LĒMUMA stāšanās spēkā.
6.2.3. Jebkura no PUSĒM ir tiesīga izbeigt LĪGUMU vienpusējā kārtā, ja kāda no PUSĒM pārkāpj LĪGUMA noteikumus, piecas darba dienas iepriekš rakstveidā vai ar drošu elektronisko parakstu parakstītu paziņojumu, paziņojot par to otrai PUSEI.

7. CITI NOTEIKUMI
7.1. Strīdus un domstarpības, kas rodas sakarā ar LĪGUMU, PUSES risina sarunu ceļā, bet, ja nav iespējams rast abpusēji pieņemamu variantu, strīdus izskata Latvijas Republikas normatīvajos aktos noteiktajā kārtībā - Latvijas Republikas tiesā.
7.2. Jebkuri grozījumi šajā LĪGUMĀ stājas spēkā pēc tam, kad tie ir sastādīti rakstveidā un tos ir parakstījušas abas PUSES.
7.3. LĪGUMA daļu nosaukumi ir lietoti tikai ērtākai LĪGUMA pārskatāmībai, un tie nevar tikt izmantoti LĪGUMA tulkošanai vai interpretācijai.
7.4. LĪGUMS sastādīts latviešu valodā uz 2 (divām) lapām, divos eksemplāros, pa vienam eksemplāram katrai PUSEI.

8. PUŠU REKVIZĪTI
	PAŠVALDĪBA:
Olaines novada pašvaldība
PVN reģistrācijas Nr.LV90000024332,

Izpilddirektors Ģirts Batrags
	DETĀLPLĀNOJUMA IEROSINĀTĀJS:
SIA “Enery Latvia”
Reģistrācijas Nr.40203489770
Adrese: Skanstes iela 50, Rīga, LV-1013

